
o LINIIS DI STORIE SOCIÁL E ECONOMICHE DAL FRIÚL TRA 1500 E 1800 
LEZION 3: NOTE DIDATICHE 


Al è impuartant di viodi la ande demografiche de popolazion furlane tai secui consideráts parce 
che e je une spie des cundizions di vite. Le determinin lis cundizions economichis, ven a stái la 
situazion alimentár, la base produtive e i rapuarts di produzion, lis cundizions sanitariis. 


Lis citazions a vegnin di Daniele Beltrami, Penetrazione economica dei veneziani in terra ferma, 
Istituto per la collaborazione culturale Venezia-Roma, 1961. 

LINIIS DI STORIE SOCIÁL E ECONOMICHE DAL FRIÚL TRA 1500 E 1800 
LEZION 3: ANDAMENT DEMOGRAFIC TE PATRIE 


Te patrie dal Friúl 


Abitants te Patrie del Friúl tra 1500 e 1700 

m LINIIS DI STORIE SOCIÁL E ECONOMICHE DAL FRIÚL TRA 1500 E 1800 
LEZION 3: ANDAMENT DEMOGRAFIC TE PATRIE 


A Udin 


Abitants a Udin tra 1500 e 1700 

LINIIS DI STORIE SOCIÁL E ECONOMICHE DAL FRIÚL TRA 1500 E 1800 
LEZION 3: ANDAMENT DEMOGRAFIC TE PATRIE 


Te patrie dal Friúl 


Desenis di agns | Anadis Te Patrie A Udin 
1541-50 1548 168.147 14.497 
1551-60 1557 168.306 
1561-70 1569 165.941 15.000 
1571-80 1572 140.304 
1581-90 
1591-00 
1601-10 
1611-20 
1621-30 1626 177.500 10.000 
1629 114.637 9.252 
1631-40 1637 113.000 9.600 
1641-50 
1651-60 
1661-70 
1671-80 
1681-90 
1691-00 
1701-10 
1711-20 
1721-30 
1731-40 
1741-50 
1751-60 
1761-70 1766 324.297 14.339 
1771-80 
1781-90 1790 356.781 14.500 
1791-00 

a cure dal prof. Adrian Cescje -2006 


9 LINIIS DI STORIE SOCIÁL E ECONOMICHE DAL FRIÚL TRA 1500 E 1800 
LEZION 3: DEMOGRAFIE 


Prime considerazion 


Si viót une vore ben che la popolazion furlane e cale dibot tal ultin cuart dal 1500. Po e torne a 
calâ fuart tal 1629 e te desene di agns daspò. E je stade cualchi cause di nature epidemiche o 
cualchi cjaristie che e à fat che al sucedès chest. 


A miec dal 1700 impen si ă une popolazion indopleade. Segn chest che al è sucedút alc di 
impuartant tra la metàt dal 1600 e la metàt dal 1700. Al è resonevul di cirîlu in cualchi 
trasformazion economiche. 

Co LINIIS DI STORIE SOCIÁL E ECONOMICHE DAL FRIÚL TRA 1500 E 1800 
LEZION 3: DEMOGRAFIE 


Citazion 


“II numar des animis tal 1548 al jere di 163.700, in stát di vore 36.461; tal 1557 168.306, in stát 
di vore 36.325; tal 1569 165.941; tal 1572 140.304, in stát di vore 23.225. Tal 1572 a mancjavin 
25.637. 

Lis causis de mancjance sore dite di animis a son la mortalitát dal 1570 sei pe fam, sei pes 
petecjis, che a 'ndi muririn te Patrie dal Friül in tancj" (voltát di A.S.V., Senatus Secreta, relazion 
di Daniele Priuli). 


Citazion 


"La peste si fase sinti fuarte une vore tant che inte Patrie no si cjatin plui di 97.000 personis ce 
sù ce jù” (secont Vivaro, voltát di Daniele Beltrami, Penetrazione economica dei veneziani in 
terraferma, in Istituto per la collaborazione culturale Venezia-Roma, 1961). 


Citazion 


"La Patrie dal Friúl dome tal 1629 e veve pierdudis 14.000 animis, dulà che no dome lis cjasis e 
i cjamps a son bandonáts, ma ancje par disgracie grande i lófs in plui bandis massime di ca dal 
Tiliment a vegnin jü des monts fiscant cence cjatá resistence" (secont Morosini, voltát di 
Daniele Beltrami, Penetrazione economica dei veneziani in terraferma, in Istituto per la 
collaborazione culturale Venezia-Roma, 1961). 

E) LINIIS DI STORIE SOCIÁL E ECONOMICHE DAL FRIÚL TRA 1500 E 1800 
LEZION 3 : BLAVE E POPOLAZION 


La difusion de blave 


“La difusion de blave e fo tant rapide e a larc che la produzion anuál e supera di net daspo di 
doi secui ché dal forment, deventant la culture cerealicule plui impuartante; la blave e 
alimentave ogni di la totalitát cuasi de popolazion rurál e inalore la stragrande maiorance dai 
sudits di dut il Stát” (voltát di A. Quadri, Storia della statistica, Vignesie, 1824, pgj. 70-81). 


Cualchi an daspò de epidemie dal an 1629 il nivel demografic al tornà a cressi; tal 1794 si rivà a 
300.000 abitants. La culture de blave e permetè di compagnà cheste cressite demografiche. E 
jere prudelade de republiche venite. Tancj terens a passavin de destinazion al passon des 
bestiis ae culture de blave. Prin al jere ecuilibri tra arlevament e concimazion e cumò chel 
ecuilibri si jere spostàt, stant che lis bestiis no stevin sui passons. Si passave di une agriculture 
estensive a une agriculture intensive. 

A forin ancje i agns che si tacarin a implantà moràrs pal arlevament dai cavalîrs inte fasse 
pedemontane, che e domandave la vore massime di feminis e fruts pe lór cure. Di li a saressin 
partidis lis primis industriis tessilis, pal tratament de sede, e la organizazion de vore industriàl in 
cjase. 


a cure dal prof. Adrian Cescje -2006 

€ LINIIS DI STORIE SOCIÁL E ECONOMICHE DAL FRIÚL TRA 1500 E 1800 
LEZION 3: STRUTURE PRODUTIVE TES CAMPAGNIS FURLANIS 


Confront tra tiere, blave e popolazion 


===" Popolazion 


== Blave in sumis metrichis 


===" Proprietàt fondiarie 

© LINIIS DI STORIE SOCIÁL E ECONOMICHE DAL FRIÚL TRA 1500 E 1800 
LEZION 3: NOTE DIDATICHE 


La domande cumò e je se, a part i moments di cjaristie e di pierdite di popolazion, la economie 
furlane e rivave a sodisfà lis bisugnis elementàrs di sussitence de int, cence che e fos bisugne 
di emigrà inaltrò par cirî la compensazion. 

E ancje se la introduzion de culture de blave e permeteve di sodisfà chés bisugnis ad in plen. 


La rispueste le vin considerant une part de documentazion e des testemoneancis des etis 
passadis dal 1500 al 1700. 


de 
O 
O 
N 
EI 
o 
Uu 
bb 
O 
e 
© 
= 
© 
< 
uc 
O 
L 
a 
© 
o 
o 
L 
= 
O 
(o 


Materiái pe scuele (scuele secondarie di secont grát) 


Consorzi UNIVERSITARI DAL FRIÙL progjet Cognossince e promozion III - fonts statài Leg 482/99 


ED LINIIS DI STORIE SOCIÁL E ECONOMICHE DAL FRIÚL TRA 1500 E 1800 
LEZION 3 : NOTE DIDATICHE 


La emigrazion e je chel fenomen che popolazions stanziáls che a an cjase e economie inte tiere 
li che a nassin e a vivin, no àn avonde risultance dal lór lavór o no àn lavór avonde par vé ce 
che ur covente par sodisfà lis bisugnis che a corispuindi al nivel di vite che la plui part de int a 
stimin dignitós e necessari, inalore a van a cirîndi inaltrò, li che e je domande di vore o che a 
son pussibilitáts di vore. 

Cuant che lis popolazions di une tiere a presentin il fenomen emigratori, al significhe che ché 
tiere e je in cundizion di sotsvilup. 


Il sotsvilup al pues jessi assolùt, cuant che la economie no da nancje lis cundizions minimis di 
sussistence, o relatif, cuant che e permet un nivel di vite relativementri bas rispiet a chel di altris 
tieris che lis popolazions a cognossin e a puedin confrontá. 


Il sotsvilup economic al pues dipendi di un o plui fatórs: 


e  scjarsetát di risorsis naturáls (tiere no produtive, assence di risorsis naturáls); 
* cundizions naturáls negativis (sec, ploie ecessive); 
e scjarsetát di capitál pal rinovament tecnologjic; 


* rapuarts di produzion tái che il prelevament dal surplus des classis lavorentis a 
pro di chés paronis dai miecs di produzion al è ecessif. 


a cure dal prof. Adrian Cescje -2006 

6» LINIIS DI STORIE SOCIÁL E ECONOMICHE DAL FRIÚL TRA 1500 E 1800 
LEZION 3: NOTE DIDATICHE 


Si à di verificá : 


© Se il Friül al è stát tiere di emigrazion; 
2 Se la emigrazion e je stade un fenomen costant intal timp o dome di cualchi ete; 


© Se la emigrazion e jere stagjonál o dut câs temporanie o definitive. 

ED LINIIS DI STORIE SOCIÁL E ECONOMICHE DAL FRIÚL TRA 1500 E 1800 
LEZION 3: DEMOGRAFIE 


Testemoneancis dal 1500-1600-1700 


Il lutignint Giovanni Basadonna, tal 1529, al scriveve de Cjargne: “...par ce che si à dit sore si 
pues ben pensà, ancje par cui che nol ves mai viodùt i cuatri cjanài e i sgoifs di chei, che cun ce 
che e da la tiere no podaressin vivi chei popui cjargnei per un cuart dal timp dal an” 


Jacop Voleson di Manià, tal 1565 al scriveve che i cjargnei “ a fasin tancj trafics cui todescs e, 
stant che e je int di inzen, a partissin in tancj dai lór país e a van a procurási di vivi in sits une 
vore lontans, di mút che si ‘ndi cjate aromai in dute Europe, e la lór art e je di tiessi piecis di 
lane, ma plui di lin, li che a son une vore bráfs e rárs”. 

eo LINIIS DI STORIE SOCIÁL E ECONOMICHE DAL FRIÚL TRA 1500 E 1800 
LEZION 3: DEMOGRAFIE 


Testemoneancis dal 1500-1600-1700 


Daniele Prioli, tal 1573, al scriveve che tancj a son scjampáts "tes contradis di Vipau, sits 
patriarcjài e in Alegmagne" par causis tant che: “prelevament di galiots e vuastadórs pal Dòs, 
galiots compráts di bandits, scjampáts cun dutis lis fameis par póre di lá in galie » 


L'ambassadór Pietro Zen, tal 1587, al dis che tornant de Gjermanie tor Vilac al veve cjatadis 
tantis fameis contadinis de Patrie, e che tra Viene e li intor a vivevin 3.000 furlans. 


Alvise Grimani, proveditór gjenerál di Tiereferme, al relazionave in Senát tal 1590: "E je vere 
che i citadins a son puars e i contadins misars e malubiáts in mans a usurárs e sfrutadórs ... di 
chi al devente che i contadins a scjampin e al fás cás di considerá che di 196.000 animis che a 
jerin bielzà 20 agns indaür cuant che al fo proveditór gjenerál il Serenissin Princip Mocenigo, 
cumo no si 'ndi cjati che 110.000..." 


Il lutignint Stefano Viario tal 1599 al scrif che “di chescj cjargnei si ‘ndi cjate pardut e a tornin a 
cjase lór pal més di Lui e di Avost..." 


a cure dal prof. Adrian Cescje -2006 

115) LINIIS DI STORIE SOCIÁL E ECONOMICHE DAL FRIÚL TRA 1500 E 1800 
LEZION 3: DEMOGRAFIE 


Testemoneancis dal 1500-1600-1700 


Fabio Quintiliano Ermacora intal so scrit De antiquitatibus Carniae de seconde metàt dal 
Cinccent al diseve che “a emigrin di Invier e a lavorin di e gnot par procuràsi cu la fadie e l 
inzen ce che ur covente par cuant che a son viei. Ma che no si crodi che a trascurin la 
agriculture, parce che cuant che al torne Istát a tornin ogni an a cjase a racuei i prodots”. 


Il luctignint Tommaso Morosini tal 1601 al relazionave: “Lis tieris no si lis lavore stant che i 
furlans a van dispierdüts in putrops país, cussi che si viót chel brut spetacul che di là dal 
Tiliment vilis interiis a son disabitadis, e lis aghis a menin dam aes campagnis di un continui" . 


E ancjemo al diseve de Cjargne: "La Cjargne, tiere di XXV mil abitants, distinte in cuatri cjanái o 
cuartîrs, setade tra lis monts, intun puest tant puar, si sosten dome cu lis bestiis e cul cumierc di 
Alemagne, no vint racuelte proprie di blavis che par doi més". 


Il lutignint Pietro Sagredo tal 1621 al relazionave che il cjapitani che al istruive 560 soldáts in 
Cjargne “al cjate tante dificoltát stant che nol pues dissiplináju che in Avost, parce che dut il rest 
dal an a van chés ints in Gjermanie e inaltró a procurási di ce vivi” 


a cure dal prof. Adrian Cescje -2006 

(16) LINIIS DI STORIE SOCIÁL E ECONOMICHE DAL FRIÚL TRA 1500 E 1800 
LEZION 3: DEMOGRAFIE 


Testemoneancis dal 1500-1600-1700 


Dal Archivi Gjeneral Uficial Fiscal, fass. 787 dal 1798, a risultin chestis cifris a 
proposit de produzion e de bisugne di blavis in Cjargne: 


Comun Abitadors i i Racuelte Deficit 
Tumiec 7.087 : 9.747 33.484 


Sant Pieri 5.827 5.966 26.304 


28.070 157.862 36.202 121.660 


Evident che la Cjargne e produs poc plui di 1/5 dai cereài che i coventaressin par 
mantigni la só int. La emigrazion si presente tant che necessarie. 


a cure dal prof. Adrian Cescje -2006 

Cm LINIIS DI STORIE SOCIÁL E ECONOMICHE DAL FRIÚL TRA 1500 E 1800 
LEZION 3: NOTE DIDATTICHE 


Si veve di verificá: 
? Seil Friül al é stát tiere di emigrazion; 
? Sela emigrazion e je stade un fenomen costant intal timp o dome di cualchi ete; 


? Sela emigrazion e jere stagjonál o dut cás temporanie o definitive. 


La rispueste de documentazion e je che: 
M M Friül al e stát tiere di emigrazion; 


M Che la emigrazion e je stade continue intai secui 1500, 1600 e 1700, cun 
pontis di cressite tai moments di cjaristie (p.e. tai agns 1629-30); 


M Che la emigrazion e jere la plui part stagjonál. 


de 
O 
O 
i 
EI 
o 
Uu 
bb 
O 
€ 
© 
= 
Ki 
< 
" 
o 
L 
a 
© 
o 
o 
L 
3 
O 
(o 


Materiái pe scuele (scuele secondarie di secont grát) 


Consorzi UNIVERSITARI DAL FRIÙL progjet Cognossince e promozion III - fonts statài Lec 482/99 


o LINIIS DI STORIE SOCIÁL E ECONOMICHE DAL FRIÚL TRA 1500 E 1800 
LEZION 3: NOTE DIDATTICHE 


Si à di verificá cumó se la emigrazion tai secui de Republiche di Vignesie e dipendeve di une 
economie scjarse par: 


© Cundizions naturáls de tiere che no deve avonde racuelte pe sussistence 
minime; 

© Cundizions juridichis dai rapuarts di produzion tra contadins e parons de tiere; 

© Mancjance di capitalizazion cun invistiment industriál e/o comerciál; 


© Impediments di politiche economiche. 

Gs) LINIIS DI STORIE SOCIÁL E ECONOMICHE DAL FRIÚL TRA 1500 E 1800 
LEZION 3: EMIGRAZION E ECONOMIE SOT VIGNESIE 


Un studi di V. Marchesi dal 1893 


Marchesi al scrîf in Le relazioni dei luogotenenti veneti della Patria del Friuli al Senato 
Veneziano, in Annali del R. Istituto Tecnico A. Zanon di Udine, an XI, 1893: 


“La popolance des citàts e des campagnis, folcjade in mil manieris in dute Italie e in particolàr in 
Friùl di nobilots prepotents [...] e pative cidine [...] 


La agriculture e jere trascurade, e lis campagnis, in buine part, a jerin pustotis par difiet di 
brags, pe mancjance di pràts artificiài, e pal saltà fùr dispès des aghis che a menavin pardut 
desolazion e ruvine. | contadins, impotents e instupidîts de miserie e de opression, o a 
bandonavin la tiere che a jerin nassúts, tiere di patiment e di dolòr, o a devin une vore scjarse e 
di malevoie. 


Ma se il Friúl nol gjavave de agriculture nancje ce che i bastave par vivi, il cumierg e la industrie 
jerino salacòr in cundizions miòr? 


No je magari cussì no, cence esagjerà, relazion di lutignint dulà che no si dîs de cundizion 
miserevule di chés dòs fonts di ricjece une vore principâls par un país: anzit, in gjenerál, o leìn 
in dutis che il trafic nol esisteve par nuie e che lis arts a jerin in abandon”. 


a cure dal prof. Adrian Cescje -2006 

